Rīgas vēsturiskā centra saglabāšanas un attīstības padome

2004. gada 7. janvārī 
Valsts kultūras pieminekļu aizsardzības inspekcijā (VKPAI) Rīgā Pils ielā 22-105

VII sēdes
PROTOKOLS

Sēdē piedalās: J. Asaris, A. Cinis, J. Dambis, J. Krastiņš, A. Kronbergs, J. Lejnieks, D. Neiburga, P. Strancis, Dz. Upmace.

Sēdi vada: D. Neiburga.
Sēdi protokolē: Z. Redberga.
Sēdi atklāj 16.00.

Padomes locekļi nolemj izskatīt tikai vienu darba kārtības punktu, proti, Ministru kabineta noteikumu projektu “Rīgas vēsturiskā centra saglabāšanas noteikumi” (Projekts Nr.1; dokumentu skatīt pielikumā).
J. Krastiņš iepazīstina ar saviem labojumiem (Projekts Nr. 2; dokumentu skatīt pielikumā).
J. Dambis un VKPAI vietniece juriste Regīna Eize informē par Ministru kabineta noteikumu projekta saskaņošanas gaitu (dokumentu “Starpministriju (starpinstitūciju) sanāksmes protokols Nr. 1” (30.12.2003.) skatīt pielikumā).
Pēc diskusijām Padomes locekļi par nepieciešamām atzīst sekojošas izmaiņas Ministru kabineta noteikumu projektā “Rīgas vēsturiskā centra saglabāšanas noteikumi” (Projekts Nr.1):
•	1. punktā: “nosaka” vietā – “norāda”;
•	2. punktā: svītrot “autentisko” un “elementi”;
•	2.3. punktā: “neskartais arheoloģiskais slānis” nomainīt uz “arheoloģiskais kultūrslānis un arheoloģiskie elementi”;
•	2.4. punktā: “neapbūvējamas publiskās ārtelpas” vietā – “neapbūvējamas publiskās ārtelpas, kuru robežas precizējamas teritorijas plānojumā un detālplānojumā”
Pēc J. Krastiņa ierosinājuma Padomes locekļi balso par kārtību, kad  Padomes lēmums ir pieņemts, ja par to balsojusi vairāk kā puse no balsojušajiem: “par” - J. Asaris, A. Cinis, J. Dambis, A. Kronbergs, J. Lejnieks, D. Neiburga, P. Strancis, Dz. Upmace, “pret” - J. Krastiņš, “atturas” – nav.
Pēc diskusijām Padomes locekļi par nepieciešamām atzīst sekojošas izmaiņas Ministru kabineta noteikumu projektā “Rīgas vēsturiskā centra saglabāšanas noteikumi” (Projekts Nr.1):
•	2.4.3. punktā: “Dailes teātris” vietā – “Dailes teātra apkārtne starp Bruņinieku, Brīvības un Šarlotes ielu”;
•	2.5.9. punktu – svītrot;
•	ieviest 2.6. punktu – “ielu un pagalmu apzaļumojums saskaņā ar teritorijas plānojumu un detālplānojumu”, līdz ar to mainot 2.6., 2.6.1 un 2.6.2. punkta numerāciju uz 2.7., 2.7.1. un 2.7.2.;
•	3. punktā: “par kultūrvēsturiskās vides būtiskiem pārveidojumiem atzīstami”  vietā – “kultūrvēsturiskās vides būtiski pārveidojumi ir”;
•	3.1.3. punktā ietvertās idejas formulējumā ņemt vērā abos dokumentos (Projekts Nr. 1, Projekts Nr. 2) minēto;
•	ieviest 3.1.5. punktu – “jaunu ēku, kuru atsevišķu daļu augstums pārsniedz 24 metrus, būvniecība”.
Dz. Upmace aiziet.
Pēc diskusijām Padomes locekļi par nepieciešamām atzīst sekojošas izmaiņas Ministru kabineta noteikumu projektā “Rīgas vēsturiskā centra saglabāšanas noteikumi” (Projekts Nr.1):
•	6.2. punktā: “mainīt vēsturisko oriģinālos logus un ārdurvis ēku fasādēs, izņemot gadījumus” vietā – “mainīt vēsturisko oriģinālos logus un ārdurvis ēku fasādēs, kas redzamas no publiskās ārtelpas, izņemot gadījumus”.
D. Neiburga aiziet.
Sēdi vada J. Krastiņš.
Padomes locekļi balso par J. Dambja priekšlikumu pieņemt dokumentu (Projekts Nr. 1) kopumā un darbu pie labojumiem uzticēt darba grupai (J. Asaris, A. Cinis, J. Dambis, J. Krastiņš, J. Lejnieks un P. Strancis): “par” – J. Asaris, A. Cinis, J. Dambis, J. Krastiņš, A. Kronbergs, J. Lejnieks, P. Strancis, “pret” – nav, “atturas” – nav.
A. Kronbergs aiziet.
Pēc diskusijām darba grupa par nepieciešamām atzīst sekojošas izmaiņas Ministru kabineta noteikumu projektā “Rīgas vēsturiskā centra saglabāšanas noteikumi” (Projekts Nr.1):
•	ieviest 12.2. punktu  “ēku, būvju un atsevišķu to elementu kultūrvēsturisko vērtību nosaka Valsts kultūras pieminekļu aizsardzības inspekcija”;
•	7.1.1. punktā: svītrot “tiek saglabāts apkārtējās apbūves mērogs, raksturs, proporciju sistēma, respektēti tradicionālie materiāli”;
•	svītrot 7.1.2. punktu;
•	7.2.1. punktā: “detālplānojumā”   vietā – “teritorijas plānojumā”;
•	svītrot 7.4.1.2. punktu;
•	7.11.3. punktā: “stacionāra būvniecība” vietā – “kapitālu ēku būvniecība”.
Sēdi slēdz 19.11.

J. Asaris

A. Cinis

J. Dambis

J. Krastiņš

A. Kronbergs

J. Lejnieks

D. Neiburga

P. Strancis

Dz. Upmace

Z. Redberga